Гагра араион Ахадара гәалсра дула ирыдыркылеит аԥсуа милаҭтә хақәиҭратә қәԥара аԥхьагылаҩцәа иреиуаз, апатриот, ауаажәларратә усзуҩ, СССР ажурналистцәа Реидгылеи Аԥсны ажурналистцәа Реидгылеи рлахәыла, Бзыԥҭа аҳабла абыргцәа Реидгыла ахантәаҩы Закан Алықьса-иԥа Агрба иԥсҭазаара иалҵра.
Закан Агрба Асовет аамҭақәа раан иҭыҵуаз Гагра араионтә газеҭ «Авангард» (Гагра) редакторс даман. Урҭ адаҟьақәа рҿгьы иара илшаз рацәоуп ақырҭуа политика аҿагыларазы, аԥсуа жәлар ринтересқәа рыхьчаразы. Закан Алықьса-иԥа Гагра араион атопонимика шьақәыргыланы иҭижьыз ахсаала, хә-змаӡам малны иҟоуп. Иара авторс дрымоуп хыԥхьаӡара рацәала апублицистикатә кьыԥхьымҭақәа.
Закан Алықьса-иԥа Агрба наунагӡа дуаҩы лашаны, дуаҩ иашаны ижәлар ргәалашәараҿы даанхоит.
Руководство Администрации Гагрского района выражает соболезнования в связи с кончиной одного из лидеров национально-освободительного движения, патриота, общественного деятеля, члена Союза журналистов СССР и Республики Абхазия, председателя Совета старейшин посёлка Бзыпта Закана Алексеевича Агрба.
В советские годы Закан Агрба был редактором гагрской районой газеты «Авангард» (Гагра). На страницах издания он выступал противником режима грузинских властей, защищая интересы абхазского народа. Им была восстановлена топонимика Гагрского района, составлена и издана карта, что является большим вкладом в историю страны. Он автор многих публикаций.
Закан Алексеевич Агрба навсегда останется светлым человеком в памяти своего народа.